**"Чича Јордан"**

Стеван Сремац (1855-1906)

**О писцу:**

* Рођен је 1855. у Сенти (Бачка).
* Радио је као професор гимназија у Нишу, Пироту и Београду.
* реалистичко приповедање, хумор у приповедању
* београдска, војвођанска, нишка средина
* Један од наших најзначајнијих писаца реализма.
* најзначајнија дела: *Поп Ћира и поп Спира, Зона Замфирова, Ивкова слава, Вукадин, Чича Јордан*
* Приповетку *Чича Јордан* објавио је 1903. године.
* Сремчево патријархално васпитање и љубав према традицији присутни су у његовим делима.
* Умро је 1906. у Сокобањи.

**Тема одломка**: Један дечји несташлук.

Први утисци о човеку обично преваре.

**Облици казивања у датом одломку**: нарација, дескрипција, дијалог.

**Приповедање** је у 3. лицу једнине.

**Књижевни род**: епика

**Књижевна врста**: приповетка

**Ликови**: чича Јордана, његов унук Диле, дечак Гиле, отац му Милисав, деца (хор)

Чича Јордан користи речи из народног говора свога краја.

**Речи које нису књижевне и користе се у народном говору одређеног краја називају се ДИЈАЛЕКТИЗМИ.**

Ово је реалистична прича, прича из свакодневног живота обичних људи. Којим речима започиње овај одломак и зашто?

*Био је*...бајковит почетак да нас занесе, вине у прошлост, а именски предикат успорава саму радњу.

**Чича Јордан**: Био је говедар, пудар, ашчија и баштованџија. Приказан је као вредан и горд човек који добро ради све послове који му се повере. Добро је познавао генерације и генерације крадљиваца и обешењака. Био је благ и милосрдан, осећајан и спреман да препозна праву невољу и помогне свима.

Доминантне боје у опису природе у јесен: плава (ведра), црвена (румена), жута (топла, златна). Ведра, топла и златна била је и душа чича Јорданова.

У одломку није приказан његов физички изглед, али се он може наслутити на основу његових поступака, дела и особина, као и код великих епских јунака.

**Диле**: Диле је чича Јорданов унук. Као и остала несташна деца, био је стално у покрету. Не јавља се много у приповеци, али представља дечурлију која су неопходна да би се конструисао потпун лик чича Јордана.

**Гиле**: Гиле је један од малих крадљиваца које је Јордан ухватио у крађи, у башти коју је чувао. Био је несташан, као и сва остала деца. Није успео да сиђе са дрвета када је Јордан наишао. Ипак, Јордан га није казнио, већ му је и помогао да побегне сазнавши ко му је отац, рекавши да га је бог већ казнио кад ми је такав човек татко. Чини се да је Јордан то урадио како би деци показао шта је право пријатељство, а не оно што су они урадили разбежавши се и оставивши друга самог у невољи.

Кроз анализу дијалога између дечака Гилета и чича Јордана уочавамо преображај оба лика.

Гиле ће од неваљалог дечака постати Јорданов мали пријатељ, а Јордан ће у Гилетовим очима, од опасног чувара воћњака са огромним штапом у руци, постати добродушни чича који га је спасао сигурних батина.

* Од стилских фигура у опису јесени препознајемо епитете и персонификацију (јесен је дарежљивља, благословена, обилна).
* Контраст као доминантна стилска фугура: Диле-Гиле, сиромашни-богати, родитељи-деца, Јордан-Гиле, Јордан-Милисав, Бог-човек.